Byrettens dom for forsøg på manddrab m.m., ændres, således at der sker frifindelse i forholdet vedr. forurettede 2, og straffen nedsættes fra fængsel i 6½ år til 6 år. Yderligere erstatning tilkendt t... Vis mere
Ret: Vestre Landsret (2. instans)
Faggruppe: Straffesag — Nævningesag
Sagsemner: Forurettede og vidner;
Liv og legeme;

/

03 JUL 2023
VESTRE LANDSRET
6 års fængsel for forsøg på manddrab

VL S-2421-22

Tiltalte, en nu 40-årig mand, er ved landsrettens dom fundet skyldig i forsøg på manddrab ved på en bodega i en
Nordjysk by at have stukket en gæst i maveregionen med en kniv. Tiltalte havde forud for episoden været i
klammeri med gæsten og var derfor blevet bedt om at forlade bodegaen. Tiltalte vendte efter kort tid tilbage til
bodegaen bevæbnet med 2 køkkenknive. Tiltalte gik målrettet mod baren, hvor gæsten befandt sig, og stak
gæsten med den ene kniv, inden tilstødende gæster fik tiltalte overmandet og afvæbnet.

Tiltalte er tillige fundet skyldig i overtrædelse af knivloven, men frifundet for grov vold mod en kvindelig gæst, der
under episoden befandt sig i baren, og som blev ramt og skadet i armen af en af tiltaltes knive i forbindelse med
overfaldet.

Tiltalte er ved landsrettens dom straffet med fængsel i 6 år.

Ved byrettens dom blev tiltalte fundet skyldig i bl.a. forsøg på manddrab, overtrædelse af knivloven og i grov vold
mod den kvindelige gæst. Tiltalte blev idømt en samlet straf på fængsel i 6 år og 6 måneder.

Henvendelse vedrørende sagen kan ske til pressekontaktdommer John Lundum, tlf. 20 58 55 33.